Erik C. Knudsen var gift med Anne-Margrethe («Mosse») født Prytz (død 1960), datter til Torolf Prytz, Christiania. Erik og Mosse Knudsen hadde under verdenskrigen boende bl.a. datteren Gudrun Cappelen før hun og ektefellen Didrik Cappelen (1900–1970), kalt «Dixe», i 1942 flyktet til Sverige. Andre som bodde på gården i lengre og kortere perioder var Gudrun og Dixe Cappelens tre barn, Sofie Bjørn-Hansen med to barn og en lang rekke slektninger, venner og bekjente som trengte gårdsmat og rekreasjon, slik at det kunne være opp til 25–30 personer til middagene.